cyanic-selkie/wikianc huggingface dataset:
Kükenmoor
Verwaltungsgeschicht
De Oort is an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn. De beiden Gemenen Kükenmoor un Veernermoor hebbt dorbi tohoop de Oortschop Kükenmoor billt, de en Oortsvörsteiher wählt.
Religion
Kükenmoor is evangeelsch-luthersch präägt un höört to dat Kaspel von de Petrus-Kark in Kerklinneln.
För de Kathoolschen is de St.-Josef-Kark in Veern tostännig.
Kultur
In Kükenmoor steiht en Denkmaal för de Fullenen ut de twee Weltkrieg’.
Weertschop un Infrastruktur
An’n 25. November 1932 is en Plichtfüürwehr in Kükenmoor grünnt worrn, de 1934 en Füürlöschverband mit Veernermoor un Heinz grünnt hett. 1944 hett sik en freewillige Füürwehr grünnt un de Plichtfüürwehr is oplööst worrn. 1958 sünd de Füürwehren in Veernermoor un Kükenmoor as Freewillige Füürwehr Kükenmoor tohoopgahn.
Siet 1969 gifft dat den Campingplatz an’n Saasloh mit üm un bi 80 Stellplätz.
Verkehr
Dör Kükenmoor löppt de Kreisstraat 13, de in’n Noorden na Kohlenföör an de Landsstraat 171 ran geiht un in’n Süüdwesten na Neernabargen un an de L 160 ran. De L 171 föhrt in’n Westen na Kerklinneln un Veern un in’n Oosten över Jeddingen na Visselhöövd. Lüttjere Straten loopt na Groten Heinz, na Kerklinneln, na Veernermoor un na Neenföör un Ramels.
De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt so acht Kilometer in’n Westen von Kükenmoor an de L 171.
De nächste Bahnhoff is so bi ölven Kilometer in’n Westen de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen. Op de Bahnlien Veern–Wasra hett dat von 1910 bet 1969 Personenverkehr geven. De Bahnhoff Amsen weer in disse Tied söven Kilometer in’n Süüdwesten. De Bahnhööv Kerklinneln un Bennbössel an de Bahnlien Ülzen–Langwedel (inricht 1873) weren söss Kilometer in’n Noordwesten/Noordoosten, sünd aver 1987 dichtmaakt worrn.
Scholen
Kükenmoor harr fröher en egene lüttje Volksschool. Vondaag gaht de Kinner op de Lintler Geest-School in Bennbössel.
Cardell
Cardell is de Familiennaam von
Amerikalien
De Amerikalien vundaag
Hüütigendaags winnt de Streck 1960 (KBS 116 – Amerikalien) wedder an Bedüden. Dat liggt to’n een an ne’en Deepwaterhaven JadeWeserPort un to’n annern an de grötteren Gödermengden vun de Havens in Bremen, för de disse Lien de gauste Verbinnen na Oosten un Süüdoosten dorstellt. De Oostdeel vun de Amerikalien nimmt butendem ok Deelen vun’n Göderverkehr ut’n Hamborger Haven in Richt Oost/Süüdoost op un deent bito as Ümleitung för de Magistrale Hamborg–Berlin.
Cardell
Cardell betekent ok
Juan María Bordaberry
miniatur|Juan María Bordaberry Juan María Bordaberry Arocena (* 17. Juni 1928 in Montevideo; † 17. Juli 2011 ok dor  ) weer en uruguayisch Politiker un Veehtüchter. He weer van 1972 bit 1976 Präsident vun Uruguay, af 1973 herrsch he mit en zivil-militärischen Diktatur över dat süüdamerikaansch Land.
Amerikalien
De Amerikalien vundaag
De hele Streck warrt vun Regionalbahnen in’n Personenverkehr nütt: Bremen–Uelzen (eerstmol bit 2019) dör erixx – De Heidsprinter mit Driefwagens vun de Boreeg 0648 (LINT 41) ut den Fohrtüüchpool vun de Landsnahverkehrssellschopp Neddersassen (LNVG) un Uelzen–Stendal as RE 20 un Soltwedel–Stendal as RB 29.
Uelzen in Neddersassen, wat an de Bahnlien Hamborg–Hannober liggt, stellt geograafsch den Middelpunkt vun de „Amerikalien“ dor. Hier warrt de Bahnlien vundaag entwicklungshistoorsch, bedrieflich un fohrplaantechnisch ünnerdeelt in de utboete, elektrifizeerte Bahnlien Stendal–Uelzen un in de grotendeels noch nich elektrifizeerte Bahnlien Uelzen–Langwedel (kort: „Uelzener Bahn“).
800px|center|Streckenverloop (Anklicken to’n Vergröttern)
Juan María Bordaberry
An’ 10. Februar 2010 hett hüm en Gerichtshoff in Montevideo to 30 Johren Haft veroordeelt. Hüm wurr de Bröök vun de Verfaaten un de Errichtung vun en zivil-militärischen Diktatur vörschmeeten. Bordaberry seet all siet November 2006 wegen politisch Gewaltverbreken in Haft, hett sien Straaf aber siet Januar 2007 ut gesundheitlich Grünnen in’ Huusarrest afseeten. .
Sien Söhn is de Politiker Pedro Bordaberry, de to de Präsidentschapswahlen 2009 in Uruguay antreden is.
Galsworthy
Galsworthy is de Familiennaam von
Kiek ok bi: Goldsworthy.
Kurilen
duum|Satellitenbild von de Kurilen De Kurilen sünd en Keed von Eilannen, de sik von de Noordoostkant von Hokkaido in Japan na de Süüdspitz von Kamschatka in Russland treckt un de See von Ochotsk von’n Pazifik afdeelt. De Keed is üm un bi 1200 km lang un besteiht ut so bi 40 Eilannen. Alltohoop sünd se 10.355,61 km² groot un hebbt 18.730 Inwahners (Stand 2009).
De Kurilen liggt in de russ’sche Oblast Sachalin un billt de Rajons Noordkurilen, Kurilen un Süüdkurilen.
Naam
Op Russ’sch heet de Eilannen Курильские острова (Kuril'skie ostrova) un op Japaansch 千島列島 (Chishima rettō) oder ok クリル列島 (Kuriru Rettō). De Naam Kurilen kummt von de Ainu her, de sik sülvs Kuril nöömt hebbt, wat von dat Woord kur (Mann, Minsch) afkummt.
Geologie
De Kurilen sünd Deel von’n Pazifischen Füürring. Opkamen is de Inselkeed dör de Pazifische Kontinentaalplaat, de sik hier dör de Platentektonik ünner de Noordamerikaansche Plaat schufft. De Vulkaans an disse Platengrenz hebbt de Kurilen ophööpt. Vör de Kurilen na’n Pazifik hen liggt de Kurilengraven, de in de Witjasdeepd 3 mit 10.542 m ünner de See een von de deepsten Steden in’n Ozeaan op de Welt hett.
De Kurilen sünd präägt von över 100 Vulkaans, von de 39 noch aktiv sünd. Ok Eerdbeven gifft dat lang de Platengrenz faken.
Geschicht
De eersten Inwahners von de Kurilen, von de wi wat weet, is de Kultur von Ochotsk wesen. Disse Kultur is denn later in de Satsumon-Kultur opgahn oder von ehr verdrängt worrn, de von Süden keem. Noch later is de Satsumon-Kultur denn Deel von de Kultur von de Ainus worrn, de von de Japaners na Noorden afdrängt worrn sünd. Dat gifft aver nix, wat över de Kurilen optekent worrn is, wat öller as dat 17. Johrhunnert is.
Mit dat 17. Johrhunnert kemen denn dree frömme Mächt na de Kurilen. Russland von Kamschatka un Sibirien ut, Japan von Hokkaido her un de europääschen Mächt över de See. De Kurilen för Europa opdeckt hett Maarten Gerritszoon de Vries 1643. Von russ’sche Sied hett Wladimir Wassiljewitsch Atlassow 1697 von Kamschatka den noorden Deel von de Kurilen opdeckt. De Japaners hebbt de Eilannen wohrschienlich al länger kennt (de Eilannen dükert toeerst 1644 in de Koort Shoho Onkuko Ezu op), aver eerst de Matsumae-Clan von Hokkaido hett in de Edo-Tied Anspruch op de Eilannen anmellt. 1711 hett Iwan Petrowitsch Kosyrew de Eilannen besöcht. In dat 18. Johrhunnert hett Russland enkelte Hannelsposten op de Eilannen grünnt. Op de Eilannen ganz in’n Süden harrn sik Japaners dallaten.
1811 denn is Wassili Michailowitsch Golownin mit sien Kru, de bi sien Expeditschoon op Kunashir Stopp maakt harr, von Lüüd ut’n Nanbu-Clan fangennahmen un an’n Matsumae-Clan utlevert worrn. In’n Gegentog hebbt de Russen 1812 den Hannelsmann Takadaya Kahei fangennahmen. Russland un Japan füngen nu bilütten an, en faste Grenz fasttoleggen. Aver eerst 1855 mit’n Verdrag von Shimoda is de Grenz denn dat eerste Maal offiziell fastsett worrn. De Grenz güng nu twüschen Iturup un Urup langs. In de Tied na 1855 keem dat denn aver to mehr Stried twüschen Russland un Japan üm Sachalin un so hett dat 1875 den Verdrag von Sankt Petersborg geven, de Sachalin Russland tospreken deed, in den Russland aver de Kurilen bet na Schumschu ganz in’n Noorden an Japan afgeven deed.
Disse Grenz bleev denn bet 1945, as in’n Tweten Weltkrieg de Sowjetunion de kumpletten Kurilen bet na Kunashir in’n Süden innahmen hett. 17.300 Japaners, de op de Eilannen wahnt hebbt, de al von 1855 af an japaansch wesen sünd, müssen von de Eilannen raf un sünd na Japan verdreven worrn. Dorbi weren ok de Ainu inslaten. In’n Verdrag von San Francisco 1951 hett Japan de Kurilen offiziell an de Sowjetunion afgeven. Na japaansch Opfaten hebbt de Eilannen Kunashir, Iturup, Shikotan un Habomai aver nie to de Kurilen tohöört. Dorüm seggt Japan ok hüdigendaags noch, dat dat en Anrecht op de Eilannen Kunashir, Iturup, Shikotan un Habomai hett, ofschoonst Russland dat Regeer över de kumpletten Kurilen hett. Na de japaansche Sicht sünd de Eilannen Deel von de Subpräfektur Nemuro. Disse Kurilenstried twüschen Japan un Russland is noch nich bileggt, warrt von Japan aver ok nich aktiv anfietert. De 7. Februar, an den 1855 de Verdrag von Shimoda ünnertekent worrn is, warrt aver ok vondaag noch in Japan as Dag von de Noordterritorien fiert.
Inwahners
Von all de Eilannen hebbt man veer dat ganze Johr över Inwahners: Paramuschir, Iturup, Kunaschir un Shikotan. Alltohoop sünd dat 19 Öörd mit 18.730 Inwahners, von de twee as Städer gellt. 1989 harrn de Kurilen noch 29.500 Inwahners un in de Tied von’n Kolen Krieg sogoor noch mehr. En groten Deel weren Soldaten.
Prairie County (Montana)
Prairie County is en Kreis (County) in’n US-Bundsstaat Montana. He hett 1.179 Inwahners (Stand Zensus 2010) op en Rebeet vun 4.499 km². De Sitt vun de Verwalten is in Terry.
Historie
De Kreis is an’n 5. Februar 1915 grünnt worrn.
Demografie
3,22 % hebbt 2000 tohuus ’n annere Spraak as Engelsch snackt un 1,17 % vun de Inwahners sünd buten de USA boren worrn.
Vun de Vöröllern her sünd 98,00 % vun de Minschen Witte, 0,17 % stammt ut Asien un 0,50 % sünd Nakamen vun Indianers. 0,17 % hebbt sik sülven to noch annere Gruppen torekent. 1,17 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,67 % vun de Lüüd ansehn.
Powder River County
Powder River County is en Kreis (County) in’n US-Bundsstaat Montana. He hett 1.743 Inwahners (Stand Zensus 2010) op en Rebeet vun 8.539 km². De Sitt vun de Verwalten is in Broadus.
Historie
De Kreis is 1919 grünnt worrn.
Demografie
Vun de 1.858 Inwahners bi’n Zensus vun 2000 harrn 961 Minschen Arbeit. Dat Inkamen je Kopp vun de hele Inwahnertall weer 15.351 US-Dollar. 1.061 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 203 Minschen maakt. 12,65 % vun de Inwahners leven 2000 ünner de Inkamensgrenz to de Armoot.
Vun de Vöröllern her sünd 97,42 % vun de Minschen Witte, 0,11 % stammt ut Asien un 1,78 % sünd Nakamen vun Indianers. 0,22 % hebbt sik sülven to noch annere Gruppen torekent. 0,48 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,59 % vun de Lüüd ansehn.
Deutekem
Geschicht
Deutekem worr 838 dat eerste Mol nöömd, as Duetinghem. 1236 kreeg de to disse Tiet en Muur hebbene Oort de Stadtrechten vun Otto II. vun Geldern. 1527 geev dat en groten Stadtbrand. In de Johrhunnerten dona entwickelde sick de Stadt nicht gau. 1920 geev dat en Fuschoon vun de Gemenen Ambt-Doetinchem un Stad-Doetinchem. In'n April 1945, an'n End vun'n Tweeden Weltkrieg, worr de Binnenstadt swoor dörch Allieerte bombardeert. Doher sieht de Binnenstadt modern ut. Na den Tweeden Weltkrieg worr Deutekem de belangriekste Stadt in de Region, na Zutfent un Doezebarg, de Jahrhunnerte grötter weern. 2005 kehm de Gemeen Weal to de Gemeen. Deutekem weer Liddmaat vun de Hanse.
Dörper
Gaanderen, Weal (Hollandsch Wehl), Achterweal (Hollandsch Nieuw-Wehl)
Grimsley
Grimsley is de Familiennaam von
Grimsley betekent ok
Die Halbstarken
Die Halbstarken (op plattdüütsch so veel as: „De Halfstarken“) is de Titel vun en düütsch Filmdrama ut dat Johr 1956. Dat Dreihbook weer vun Will Tremper un Georg Tressler un baseer op en Vertellsel vun Will Tremper. Georg Tressler weer Speelbaas vun de Produkschoon. De Film is in’n Juli un August 1956 in West-Berlin dreiht worrn. Premiere harr he dat glieke Johr an’n 27. September in’n Ufa-Palast in Essen.
Sobhuza II.
König Sobhuza II. (* 22. Juli 1899; † 21. August 1982) weer van 1899 bit 1968 de Böverste Hööftling vun Swasiland. Nah de Unfhängigkeit vun Swasiland vun Grootbritannien regeer he dat Land bit 1982 as König.
In dat Öller vun veer Maand wurr he to’n Herrscher utroopen; sien Grootmoder Labotsibeni Gwamile Mdluli övernehm de Regentschap. Se hett hüm de Herrschap an‘ 22. Dezember 1921 övergeven. As Swasiland an‘ 6. September 1968 in de Unafhängigkeit vun Grootbritannien entlaaten wurr, hett he sück tegen den liberalen Verfaatensansatz vun de Briten richt. Nahdem de 1973 Partei Ngwane National Liberatory Congress 3 vun de 24 Seeten kreegen harr, hett he den Notstand utroopen. He hett dat Parlament un all Parteien afschafft un regeer as afsoluter Herrscher.
Tellt man sien Jöögdjohren mit, weer he 83 Jahre lang König un dormit Rekordholler vun all historsch sekert Herrscher.
Die Halbstarken
Inholt
Freddy sien Plaan is en Postroov. De Bande hollt en Postauto an un slaht de Fohrers tosamen. De Büüt (Postsäck un en Kasett) bringt se in Kudde sien Wäsche-Transporter ünner. As jem en Auto fehlt, maakt Jan sik op’n Weg na de Tanksteed, woneem Freddy arbeit, un holt sik ünner en Vörwand den Buick, den Freddy köpen will – wat later op jemehr Spoor föhrt. Twee vun de Jungs hebbt bito ok noch en Unfall mit dat Postauto, künnt aver wieterföhren. Bi all de Stümperhaftigkeit, kummt de Bande liekers bi en Bootshuus an, woneem Sissy al mit anndere Deern en Party vörbereit hett. De Luun sleiht gau üm, as kloor warrt, dat in de Kasett keen Geld in is, man blots Postanwiesen ahn Weert. Dormit hett Freddy vör sien Mackers nu sien Gesicht verloren, so dat se gegen em angaht. Jan geiht dortwüschen un kann de Lüüd noch mol beswichten.
In de Situatschoon wiest sik nu jüst Sissy as Deern ahn Rücksicht. Se sleiht Jan vör, in de Villa vun den Besitter vun de italieensche „Bar Garezzo“ intobreken, de dorvun aver nix weten will. Also wennt se sik wedder Freddy to, de den Infall glieks annehmen deit un mit dem Rest vun sien Bande losföhrt, nadem he sien Broder Jan daalslahn hett, as de sik em in’n Weg stellen wull. Jan föhrt em achteran. In de Villa finnt he aver nich blots Freddy un Sissy vör, man ok den Vadder vun Garezzo, de jüst över Telefon de Polizei Bescheed geven will. Sissy versöcht Freddy dorto to bringen, dat he den Ollen mit sien Pistool afknallt, man Freddy bringt dat nich över’t Hart. Sissy grippt sik de Pistool, schütt toeerst op den Ollen un den ok Freddy in den Buuk. Jüst denn kummt Vadder Borchert mit de Polizei an de Villa an un sütt dor sien Söhnen ut de Villa kamen. Freddy warrt fastnahmen.
Utteken
De Film weer in’t Johr 1957 in dree Kategorien för den Düütschen Filmpries vörslahn. Georg Tressler is dorbi mit den Filmpries in Sülver as Best Nawassspeelbaas ehrt worrn. Horst Buchholz un Karin Baal weern beide as Beste Hööftdorstellers nomineert, künnen sik aver nich gegen de Konkurrenz dörsetten.
Anners wat
Karin Baal harr sik för den Film tosamen mit 700 annere Deerns anstellt. Se kreeg de Hööftrull un en dreejohrigen Verdrag för en Utbilln. Vele vun de jungen Dorstellers harrn noch nie vör en Kamera stahn un weern later vun professchonelle Schauspelers nasynchroniseert. So weern to’n Bispeel Baal vun Brigitte Grothum un Gaffkus vun Lutz Moik snackt.
De Soundtrack to den Film to den Film weer vun Martin Böttcher mit Mister Martins Band inspeelt, to de Horst Fischer, Fatty George, Ernst Mosch, Werner Baumgart, Gerald Weinkopf, Cornelis op ten Zieken, Werner Twardy, Bill Grah, James Last, Siegfried Enderlein un Ralph Ahrens höörn deen. Bi de jungen Lüüd, de sik in de dorstellten Jungs wedderkennen deen, is de Film gau to en Kultfilm worrn. Mehrmols hebbt Halfstarke na de Vörföhren in de Kinos Schandaal maakt.
In de USA weer de Film ünner den Titel Teenage Wolfpack wiest. Horst Buchholz weer in’n Vörspann vun de US-amerikaansche Faten as Henry Bookholt ankünnigt. 1996 is en düütsch Remake ünner den glieken Titel mit Til Schweiger in de Hööftrull rutkamen.
Nana Spier
duum|Nana Spier (2010) Nana Spier (* 2. April 1971 in Berlin) is en düütsch Schauspelerin, Synchroonsnackerin, Synchroonschrieverin un Synchroonspeelbaassche.
Hinck
Hinck is de Familiennaam von
Nana Spier
Leven
Nana Spier is de Dochter vun de Schauspelerin Almut Eggert. Hör Steefvader weer Wolfgang Spier. Hör Halfsüster weer Bettina Spier (1960–2008), de ok as Synchroonsnackerin arbeit hett. 1992 kreeg se hör eerst Engagement an dat Schillertheater in Berlin un speel parallel dorto hör eerst Rull in en Feernsehproduktschoon  (Mutter mit 16). Spier leevt in Berlinun hett dor an de Schauspeelschool vun Maria Körber en Schauspeelutbillen afslooten. Bekannt wurr se vör allen as de düütsch Faststimm as Synchroonsnackker vun Schauspelerinnen as Sarah Michelle Gellar, Claire Danes un Drew Barrymore. Ok för Winona Ryder, Sandra Bullock, Thandie Newton, Liv Tyler un Julie Delpy weer se de düütsch Stimm. Dorneben hett Spier aber ok in Film- un Feernsehproduktschonen as Schauspelerin mitwarkt.
Bensley
Bensley is de Familiennaam von
Bensley betekent ok
Tödter
Tödter is de Familiennaam von
Powell County (Montana)
Powell County is en Kreis (County) in’n US-Bundsstaat Montana. He hett 7.027 Inwahners (Stand Zensus 2010) op en Rebeet vun 6.024 km². De Sitt vun de Verwalten is in Deer Lodge.
Historie
De Kreis is an’n 31. Januar 1901 grünnt worrn.
Demografie
Vun de 7.180 Inwahners bi’n Zensus vun 2000 harrn 2.776 Minschen Arbeit. Dat Inkamen je Kopp vun de hele Inwahnertall weer 13.816 US-Dollar. 4.176 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 666 Minschen maakt. 10,01 % vun de Inwahners leven 2000 ünner de Inkamensgrenz to de Armoot.
3,69 % hebbt 2000 tohuus ’n annere Spraak as Engelsch snackt un 0,64 % vun de Inwahners sünd buten de USA boren worrn. Op 100 Mannslüüd kaamt na de Statistik 69,8 Froonslüüd.
Vun de Vöröllern her sünd 92,52 % vun de Minschen Witte, 0,50 % Swarte, 0,43 % stammt ut Asien un 3,51 % sünd Nakamen vun Indianers. 0,74 % hebbt sik sülven to noch annere Gruppen torekent. 2,30 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,95 % vun de Lüüd ansehn.
William Howard Stein
William Howard Stein (* 25. Juni 1911 in New York City; † 2. Februar 1980 ok dor) weer en US-amerikaansch Biochemiker. He kreeg 1972 den Nobelpries för Chemie för sien Arbeiten to de chemisch Struktur un to de  katalytisch Wirken vun dat aktiv Zentrum vun dat Ribonukleas-Molekül, muss sück den Pries aber mit Stanford Moore un Christian Boehmer Anfinsen deelen.
Partemang
duum|Partemang En Partemang oder Schiethuus (ok Tante Meier nöömt) is en lütt Huus mit en Toilett in, dat en beten af von’t Wahnhuus steiht.
In dat 20. Johrhunnert hebbt de Hüüs ok op’n Lannen all fleten Water kregen un de Lüüd hebbt Baadkamern mit waterspöölt Toiletten kregen. Dat Partemang is in Middeleuropa denn bilütten utstorven. Dat gifft aver noch Rebeden, in de dat keen fleten Water un Afwater gifft, in de Schiethüüs noch begäng sünd. Ok Feernhüüs in Skandinavien hebbt faken Partemangs.
Bleach
Bleach is en japaanschen Fantasy-/Aventüür-Manga, to den dat ok en Anime-Reeg gifft. Sik utdacht hett dat Kubo Tite.
Cresswell
Cresswell betekent
Gavaghan
Gavaghan is de Familiennaam von
Cresswell
Cresswell is de Familiennaam von
Appleby
Appleby is de Familiennaam von
Appleby betekent
Lütje
Lütje is de Familiennaam von
Kiek ok bi: Lüthje, Lütt.
Omer Simeon
Omer Simeon (* 21. Juli 1902 in New Orleans, Louisiana; † 17. September 1959 in New York City) weer en US-amerikaansch Klarinettist un Saxophonist.
Leven
1914 truck Omer Simeon mit sien Familie vun New Orleans nah Chicago. He nehm dor Ünnerricht bi Lorenzo Tio jr., de ok nah Chicago översiedelt weer. He speel in de Grupp vun sien Bröer, den Al Simeons Hot Six. Dorup folg en Engagement in Charlie Elgars Creole Orchestra 1923 bit 1927. 1928 gung he nah New York City un speel mit Luis Russell un Jelly Roll Morton, gung aber noch in dat sülvige Johr nah Chicago torüch, um mit Erskine Tate in de sien Orchester to spelen. 1931 keem he in dat Earl Hines Orchestra wo he bit 1941 bleev. Van 1942 bit 1950 speel he in dat Jimmie Luncefords Orchestra. He hett Dixieland-Upnahmen mit Kid Ory sien Creole Orchestra 1944 un 1945 as ok mit Wilbur de Paris un sien Band makt.
1959 is he an Krebs storven.
Roosevelt County (Montana)
Roosevelt County is en Kreis (County) in’n US-Bundsstaat Montana. He hett 10.425 Inwahners (Stand Zensus 2010) op en Rebeet vun 6.102 km². De Sitt vun de Verwalten is in Wolf Point.
Historie
De Kreis is an’n 18. Februar 1919 grünnt worrn.
Demografie
Vun de 10.620 Inwahners bi’n Zensus vun 2000 harrn 4.594 Minschen Arbeit. Dat Inkamen je Kopp vun de hele Inwahnertall weer 11.347 US-Dollar. 4.921 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 954 Minschen maakt. 31,62 % vun de Inwahners leven 2000 ünner de Inkamensgrenz to de Armoot.
6,67 % hebbt 2000 tohuus ’n annere Spraak as Engelsch snackt un 0,88 % vun de Inwahners sünd buten de USA boren worrn.
Vun de Vöröllern her sünd 40,93 % vun de Minschen Witte, 0,05 % Swarte, 0,43 % stammt ut Asien un 0,05 % vun de Eilannen in’n Pazifik. 55,75 % sünd Nakamen vun Indianers. 0,25 % hebbt sik sülven to noch annere Gruppen torekent. 2,53 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,23 % vun de Lüüd ansehn.
Evolution (2001)
Evolution (op plattdüütsch so veel as „Evolutschoon“) is de Titel vun en US-amerikaansche Science-Fiction-Kummedie ut dat Johr 2001. Speelbaas weer Ivan Reitman, de ok bi de Produkschoon bedeeligt weer. In de Hööftrullen spelen David Duchovny, Orlando Jones, Seann William Scott un Julianne Moore.
Inholt
En Meteorit fallt op de Eer un sleiht dorbi in de Wööst vun Arizone in, nich wiet weg vun en lütte verdröömte Stadt. De Bioloog Ira Kane un de Geoloog Harry Block, de togliek ok vör Oort de Vertreder vun de Geologischen Komisschoon vun de USA (USGS) is föhrt an de Steed un nehmt Proven för jemehr Labor. Se finnt rut, dat unbekannte Levensformen an’n Meteoriten vörkamt. De Mikroorganismen vermehrt sik un entwickelt sik gau wieter, so dat ut de Eenzellers al na korte Tiet mehrzellige Leevwesens enststahn sünd.
De beiden dröömt al vun’n Nobelpries, man de Saak löpt bald al ut’n Rahmen. Gau hett ok dat Militär vun den Meteoriten Wind kregen, vunwegen dat se Kane sien Reekner överwacht hebbt. Kane hett fröher neemlich sülvst mol bi’t Militär in de Forschung arbeit, müss aver Bott geven as he en Empstoff utklamüstert harr, de to veel Nevenwirkungen harr. Mit dat Militär kummt ok Allison Reed, en Epidemioloogsche vun de US-Geusndheitsbehöörd CDC dorto, de för den Fall tostännig is. Dormit sünd de beiden Wetenschopplers rut ut dat Speel, un sogor jemehr Ünnerlagen warrt jem klaut.
De butenirdischen Leevwesens entwickelt sik bannig gau wieter un dörloopt de Evolutschoon in en Snelligkeit, de kuum vörstellbor is. Dat duert nich lang, bit sik eerste snaaksche Aliens dör en Höhlensystem un Minenschächt ok bit an de Stadt hen utbreden doot. Un gau gifft dat nu ok en eerst Opper vun disse ne’en Roofdeerten. Goot is man, dat se den Suerstoff op de Eer nich verdrägt un buten dat Höhlensystem sülvst gau doodblieft. Dat liggt aver in de Natur vun de Evolutschoon, dat sik de Leevwesens wieterentwickelt. Also passt se sik an un entwickelt denn ok Orden, de Suerstoff sten künnt. En Flaagsaurier grippt kort dorna en Inkoopszentrum an. Tosamen mit Wayne Grey, de Füürwehrmann warrn will, künnt Kane un Block den Saurier doodscheten un dormit mit Oppers hinnern.
Ünner de Inwahners wasst nu de Panik, un Bereken wiest, dat de ne’en Leevwesens de Minschen in de USA al in wenige Maanden vullstännig utrotten künnt. Also schallt sik nu ok de Gouverneur in, de op en gaue Lösung drängt. Üm dat nich sowiet kamen to laten, will General Woodman nu Napalm gegen de Roofdeerten insetten. Dat ielige militäärsche Vörgahn ahn veel Nadenken warrt nu ok de CDC-Fro Reed to veel. Se slutt sik lever Kane un de annern an. In jemehr Labor finnt se aver nu rut, wat de Entwickeln vun de frömmen Leevwesens andrifft – Füür neemlich oder Warms. Jem warrt kloor, dat Napalm de Beester nich tonichten maakt, man jemehr Wassdom noch versnellen deit. Se versöökt, disse ne’e Informatschoon an den General wietertogeven, warrt aver nich anhöört.
Dor kummt Kane op en Infall, as he tofallig op en Periodensystem kieken deit: He stellt fast, dat Arsen för Leevwesens Gift is, de jemehr Organismus op Kohlenstoff baseert. De Organismus vun de Aliens baseert dorgegen op Stickstoff, so dat Kane vermoden deit, dat för jem villicht Selen giftig wesen künn. So kummt nu utrekent vun twee Studenten, de an sik jümmers sünners tüffelig sünd, de Vörslag, Head & Shoulders doröfr to burken, vunwgen dat jemehr Anti-Schuppen-Shampoo Selensulfiden bargt. Foorts maakt se sik doran, en vun Wayne „utlehten“ Tanklöschwagen mit Shampoo vulltopumpen.
Dormit maakt se sik op’n Weg na de Inslagsteed vun den Meteoriten. De Napalm-Insatz is aver nich mehr to hinnern. Dorbi kummt en gigantische Amöbe tostannen, de all annern Beester, de sik al wieterentwickelt hebbt, tpnichten maken deit. Dat duert nich lang un dat Beest fangt an, sik dör Mitoos to vermehren. Gau pumpt de heemlichen Helden de Amöbe mit dat Shampoo vull, wat ehr denn wohrhaftig to’n Platzen bringt. As Helden warrt se an’t Enn vun den Gouverneur ehrt.
Clemence
Clemence is de Familiennaam von
Clemence betekent
Kiek ok bi: Clemens, Clements, Clementz, Clemons.
Richland County (Montana)
Richland County is en Kreis (County) in’n US-Bundsstaat Montana. He hett 9.746 Inwahners (Stand Zensus 2010) op en Rebeet vun 5.398 km². De Sitt vun de Verwalten is in Sidney.
Historie
De Kreis is an’n 27. Mai 1914 grünnt worrn.
Demografie
Vun de 9.667 Inwahners bi’n Zensus vun 2000 harrn 4.755 Minschen Arbeit. Dat Inkamen je Kopp vun de hele Inwahnertall weer 16.006 US-Dollar. 5.342 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 1.100 Minschen maakt. 12,01 % vun de Inwahners leven 2000 ünner de Inkamensgrenz to de Armoot.
2,92 % hebbt 2000 tohuus ’n annere Spraak as Engelsch snackt un 1,45 % vun de Inwahners sünd buten de USA boren worrn.
Vun de Vöröllern her sünd 96,57 % vun de Minschen Witte, 0,09 % Swarte, 0,18 % stammt ut Asien un 0,01 % vun de Eilannen in’n Pazifik. 1,46 % sünd Nakamen vun Indianers. 0,85 % hebbt sik sülven to noch annere Gruppen torekent. 0,85 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 2,16 % vun de Lüüd ansehn.
Garrett Erin Reisman
rechts|duum|Offiziell NASA-Foto Garrett Erin Reisman (* 10. Februar 1968 in Morristown, New Jersey, USA) is en ehmalger US-amerikaansch Astronaut.
Utbillen
Reisman hett 1986 de Parsippany High School in New Jersey afslooten. Ansluutend hett he an de University of Pennsylvania Wertschap un Maschinenbau studeert. In beid Fackrichten hett he 1991 en Bachelor-Afsluss maakt. Dornah is he an dat California Institute of Technology wesselt, wo he sien Maschinenbaustudium fortsetten dee. Dat Studium hett he 1992 mit en Master un 1997 mit en Doktertitel afslooten.
Astronautentätigkeit
In' Juni 1998 wurr Reismann as Astronautenkandidat vun de NASA utwählt. Nah de Utbillen is he denn för de Langtietbesatten ISS-Expeditschon 16 to de Internatschonale Ruumstatschoon indeelt wurrn.
NEEMO 5
In' Juni 2003 weer Reisman as Aquanaut bi de NEEMO-5-Mission in dat Aquarius Ünnerwaterlaboratorium un hett dor ünner annern gemeensam mit Peggy Annette Whitson und Clayton Conrad Anderson 14 Daag lang arbeit.
ISS-Expeditschoon 16
An' 11. März 2008 is he mit STS-123 to de Internatschonale Ruumstatschoon ünner dat Kommando vun Dominic Gorie flagen, de en Deel vun dat japaansch Kibō-Modul un de kanaadsch Roboterhand Dextre to de ISS brocht hett. Pilot bi disse Mission weer Gregory Harold Johnson. Dorto keemen de Missionsspezialisten Robert Behnken, Michael Foreman, Richard Linnehan un de Japaner Takao Doi. Nah de Kopplung hett he Léopold Eyharts as tweeten Floogingenieur vun de 16. Langtietbesatten aflööst. An Bord vun de ISS hett he denn gemeensam mit Peggy Whitson un Juri Iwanowitsch Malentschenko arbeit. Mit Ankunft vun de STS-124-Mission an' 2. Juni 2008 övernehm sluutend sien US-Kolleeg Gregory Chamitoff de Upgaav vun den tweeten Floogingeneiur up de ISS, so dat he an' 14. Juni 2008 mit de Crew (Kommandant: Mark Kelly, Pilot Kenneth Todd Ham un de Missionsspezialisten Karen Nyberg, Ronald Garan, Michael Fossum un de Japaner Akihiko Hoshide) weer seker to de Eer torüchkehren kunn.
STS-132
An' 6. Mai 2009 wurr Reisman as Missionsspezialist för de Mission STS-132 ünner dat Kommando vun Kenneth Todd Ham nomineert. Dat weer de vörletzte Floog vun de Ruumfähre Atlantis. De Start weer an' 14. Mai 2010. Reisman führ wiels disse Mission, de ok weer to de ISS führen (mit de Crew Alexander Alexandrowitsch Skworzow, Tracy Ellen Caldwell-Dyson un Michail Borissowitsch Kornijenko twee Butenbordinsätze dör: en an' 17. Mai mit Stephen Bowen, den annern an 21. Mai mit Michael Timothy Good. De anner Liddmaaten vun de Crew weern Pilot Tony Antonelli un de Missionsspezialist Piers John Sellers.
In' März 2011 is he ut dat Astronautenkorps utscheeden. Insgesamt hett he 107 Daag un 3 Stünnen in' Weltruum verbrocht.
Nah de NASA
Nahdem he bi de NASA utscheeden is, is Reisman to dat US-Ruumfohrtünnernehmen SpaceX. wesselt. He arbeit dor doran, de Rakeet Falcon 9 un dat Ruumschipp Dragon seker noog för bemannte Insätze to gestalten.
List vun de Liddmaaten vun den Neddersassischen Landdag (3. Wahlperiood)
De '''List vun de Liddmaaten vun den 3. Neddersassischen Landdag''' enthollt all Afordneten, de in de 3. Wahlperiood (1955–1959) den Landdag Neddersassen anhörrt hemm.
Tosommensetten
Nah de Landdagswahl an’ 24. April 1955 hett sück de Landdag as folgt tosommensett: CDU un DP hemm wiels de gesamte Wahlperiood en gemeensam Fraktschoon bild. FDP un GB/BHE hemm van’ 27. September 1957 bit to’n 6. Oktober 1958 ebenfalls en gemeensam Fraktschoon bild. DRP, KPD un Zentrum harrn kien Fraktschonsstatus. An’ 5. November 1957 nehm de FDP/BHE-Fraktschoon de söss fraktschonslosen DRP-Liddmaaten up.
Fraktschonsvörsitter
Robert Hoffmeister Alois Scherf Walter Hildebrandt (1955–1957 un 1958–1959) Reinhold Kreitmeyer (1955–1956) Heinz Müller (1956–1957) Winfrid Hedergott (1958–1959) Walter Hildebrandt (1957–1958)
Afordnete
LWV = Landswahlvörslag
Stanford Moore
Stanford Moore (* 4. September 1913 in Chicago; † 23. August 1982 in New York City) weer en US-amerikaansch Biochemiker. He kreeg 1972 den Nobelpries för Chemie för sien Arbeiten to de chemisch Struktur un to de katalytisch Wirken vun dat aktiv Zentrum vun dat Ribonukleas-Molekül, muss sück den Pries aber mit William Howard Stein un Christian Boehmer Anfinsen deelen.
Biographie
Stanford Moore hett Chemie an de Vanderbilt University in Nashville studeert un gung dornah an de Universität vun Wisconsin, wo he 1938 sien Doktertitel makt hett. Ansluutend wurr he Perfesser för Biochemie in New York, wo he mit William Howard Stein arbeit hett.
Wark
William H. Stein un Stanford Moore gelung mit de Ribonukleas eerstmalig, de Primärstruktur vun en Enzymmolekül vullstännig uptokloren, wobi se en vun hör entwickelt Aminosäureanalysator insetten deen. Dit Gerät hett dat mögelk makt, Proteine uptolösen, de ut en gröttere Antall vun eenzelt Aminosüeren upbaut sünd. Dör de Upkloren vun de Struktur wurr de Weg to dat Verständnis vun dissen Enzym platt makt un de Grundlaag to de Erforschung vun wiedere Enzymen leggt.
Rosebud County
Rosebud County is en Kreis (County) in’n US-Bundsstaat Montana. He hett 9.233 Inwahners (Stand Zensus 2010) op en Rebeet vun 12.981 km². De Sitt vun de Verwalten is in Forsyth.
Demografie
13,06 % hebbt 2000 tohuus ’n annere Spraak as Engelsch snackt un 1,11 % vun de Inwahners sünd buten de USA boren worrn.
Vun de Vöröllern her sünd 64,40 % vun de Minschen Witte, 0,23 % Swarte, 0,29 % stammt ut Asien un 32,41 % sünd Nakamen vun Indianers. 0,65 % hebbt sik sülven to noch annere Gruppen torekent. 2,01 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 2,33 % vun de Lüüd ansehn.
Rita Hayworth
duum|Rita Hayworth 1940 Rita Hayworth (* 17. Oktober 1918 in New York; † 14. Mai 1987 in New York, börgerlich Margarita Carmen Cansino) weer en US-amerikaansch Schauspelersche un Dansersche.
Rita Hayworth wurr as Margarita Carmen Cansino as dart Kind vun den spaanische Danser Eduardo Cansino un de sien amerikaansche Ehefru Volga Hayworth boren. Hayworth fung ehr Karriere Ennen van de 30er Johren an. De Filmsellschop Columbia nehm se 1937 ünner Verdrag. Weltwiet beröhmt wurrn is se as Star in Gilda.
Se speel mit Cary Grant in Only Angels Have Wings, Fred Astaire in You'll Never Get Rich un You Were Never Lovelier, Gene Kelly in Cover Girl, Orson Welles in The Lady from Shanghai, Frank Sinatra in Pal Joey, Gary Cooper in They Came to Cordura und John Wayne in Circus World.
Filmografie (Utwahl)
thumb|200px|Rita Hayworth 1941 thumb|200px|Rita Hayworth 1977
Ravalli County
Ravalli County is en Kreis (County) in’n US-Bundsstaat Montana. He hett 40.212 Inwahners (Stand Zensus 2010) op en Rebeet vun 6.200 km². De Sitt vun de Verwalten is in Hamilton.
Historie
De Kreis is an’n 16. Februar 1893 grünnt worrn.
Demografie
Vun de 36.070 Inwahners bi’n Zensus vun 2000 harrn 16.723 Minschen Arbeit. Dat Inkamen je Kopp vun de hele Inwahnertall weer 17.935 US-Dollar. 21.466 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 5.528 Minschen maakt. 13,66 % vun de Inwahners leven 2000 ünner de Inkamensgrenz to de Armoot.
3,47 % hebbt 2000 tohuus ’n annere Spraak as Engelsch snackt un 1,67 % vun de Inwahners sünd buten de USA boren worrn.
Vun de Vöröllern her sünd 96,71 % vun de Minschen Witte, 0,14 % Swarte, 0,30 % stammt ut Asien un 0,10 % vun de Eilannen in’n Pazifik. 0,88 % sünd Nakamen vun Indianers. 0,44 % hebbt sik sülven to noch annere Gruppen torekent. 1,44 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,88 % vun de Lüüd ansehn.
Magnum Force
Magnum Force (op plattdüütsch so veel as: „Magnum-Gewalt“ – kann in Anlehnen an’t eng. Magnum opus för „Meesterwark“ ok as „Meester-Strietmacht“ interpreteert warrn; dt. Titel: Dirty Harry II – Calahan) is de Titel vun en Actionfilm vun den Speelbaas Ted Post ut dat Johr 1973. Jüst so as in den eersten Deel vun de Filmreeg, speel wedder Clint Eastwood de Hööftrull vun den Polizei-Inspekter Harry Callahan.
Inholt
In San Francisco passeert en Reeg vun Moorden, bi de deelwies hoochrangige Verbrekers an de Siet maakt warrt. Bi een vun disse Henrichten blifft ok en Polizist dood, de en Fründ vun Inspekter Harry Callahan weer. Em kummt de Verdacht, dat de Möörders ut de Regen vun’t San Francisco Police Department kamt. Callahan fallt dorbi sünners en Koppel vun junge Motorradpolizisten op, de mit de Lynchmoorden to doon hebben künnen. Bi’n Akschoon gegen de Mafia, de in en blödige Scheeteree ennt, nadem en Unbekannten jem över Telefon wohrschaut hebbt, warrt een vun jem dootschaten. Man Harry glöövt, dat de blots as Buernopper deen, üm den Verdacht vun de Grupp aftolenken. Den Bewies för sien Theorie finnt he bi en Scheetwettstriet vun de Polizei, bi den he sik de Deenstwapen vun een vun de Kollegen, de he in Verdacht hett, utleht un later de Kugel, de he afschaten hett, mit de verglieken lett, de an de Daatöörd funnen weern. Dorbi kummt rut, dat se ut de glieken Wapen kamt.
Kort na den Wettstriet nimmt de Polizei-Bande Kuntakt op to Callahan un foddert em op, bi jem mittomaken. He lehnt af un finnt dorophen en Bomb in sien Breefkasten. He markt dat noch rechttietig un kann de Bomb afstellen. Man, he kriggt dat nich mehr rechttietig hen, sien Partner to wohrschauen. De warrt dat Opper vun de Bomb. Callahan sien Baas, Lt. Briggs, holt em persönlich af un lett em dat Auto fohren, vunwegen dat he sik de Bomb nauer ankieken will, de he sekerstellt hett.
Op’n Weg in’t Police Department drauht Briggs em denn aver mit sien Revolver un gifft em so to verstahn, dat he mit de legen Motorrad-Cops ünner een Deek steken deit. De Bande folgt jem intwüschen ok al op jemehr Motorrööd. Callahan kummt Briggs aver bi un kann em wiel de Fohrt ut dat Auto smieten. Bi de Verfolgungsjagd, de bit in’n Haven föhrt, kamt de annern Lüüd vun de Motorrad-Bande na un na üm. As he torüch na sien Auto geiht, steiht wedder Briggs vör em un richt sien Wapen op em. As he instiggt, vertellt he Callahan, dat he em de Schuld för de Moorden un för den Dood vun de Polizisten anlasten warrt. Wegen den Roop vun em as „Dirty Harry“ warrt man em dat ok glöven. Man, Briggs kummt dormit nich dör: heemlich harr Callahan de Bomb ut sien Breefkasten wedder scharp maakt un in’t Auto versteken. De Bomb explodeert un ritt Briggs in’n Dood.
Anners wat
In’t Fröhjohr 1974 is dat to en sünners gresigen Roovmoord kamen, de de Apentlichkeit vun de USA schockeert hett. Dree US-amerikaansche Soldaten hebbt en Hi-Fi-Laden överfallen un dorbi fief Börgen nahmen. Se hebbt de Börgen dwungen Rohrreiniger to drinken. Dree vun de Börgen sünd doodbleven. Twee vun de Verbrekers hebbt vör Gericht utseggt, dat se jümmer wedder den Film Magnum Force sehn harrn, in den ok en Szeen binnen weer, wo en Fro dwungen warrt fletigen Afflussreinige to drinken un dorbi doodblifft. De beiden Hööftdäders weern to’n Dood veroordeelt un henricht.
Sanders County
Sanders County is en Kreis (County) in’n US-Bundsstaat Montana. He hett 11.413 Inwahners (Stand Zensus 2010) op en Rebeet vun 7.154 km². De Sitt vun de Verwalten is in Thompson Falls.
Historie
De Kreis is an’n 7. Februar 1905 grünnt worrn.
Demografie
Vun de 10.227 Inwahners bi’n Zensus vun 2000 harrn 4.383 Minschen Arbeit. Dat Inkamen je Kopp vun de hele Inwahnertall weer 14.593 US-Dollar. 5.878 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 1.126 Minschen maakt. 16,98 % vun de Inwahners leven 2000 ünner de Inkamensgrenz to de Armoot.
4,04 % hebbt 2000 tohuus ’n annere Spraak as Engelsch snackt un 1,98 % vun de Inwahners sünd buten de USA boren worrn.
Oscars 1949
De Oscars 1949 sünd an’n 24. März 1949 in’t AMPAS Theater in Los Angeles vergeven worrn. Dat weer de 21. Oscar-Vergaav, bi de de Filmen ut dat Vörjohr – also vun 1948 – ehrt worrn sünd. Disse Vergaav weer vun Robert Montgomery modereert.
De spoodriekste Film dat Johr weer Hamlet, de in veer Kategorien wunnen hett. Mit twölf Kategorien weer Johnny Belinda (dt.: Schweigende Lippen) an’n fakensten nomineert, hett aver blots een Pries wunnen.
Best Film
Laurence Olivier för Hamlet
Best Speelbaas
John Huston för The Treasure of the Sierra Madre (dt.: Der Schatz der Sierra Madre)
Best Hööftdorsteller
Laurence Olivier för Hamlet
Beste Hööftdorstellersche
Jane Wyman för Johnny Belinda (dt.: Schweigende Lippen)
Best Nevendorsteller
Walter Huston för The Treasure of the Sierra Madre (dt.: Der Schatz der Sierra Madre)
Beste Nevendorstellersche
Claire Trevor för Key Largo (dt.: Gangster in Key Largo)
Best Dreihbook
John Huston för The Treasure of the Sierra Madre (dt.: Der Schatz der Sierra Madre)
Best Originalgeschicht
Richard Schweizer un David Wechsler för The Search (dt.: Die Gezeichneten)
Best Kamera (Swartwitt)
William H. Daniels för The Naked City (dt.: Stadt ohne Maske)
Best Kamera (Farv)
Joseph A. Valentine, William V. Skall, Winton C. Hoch för Joan of Arc (dt.: Johanna von Orleans)
Best Szenenbild (Farv)
Hein Heckroth un Arthur Lawson för The Red Shoes (dt.: Die roten Schuhe)
Best Kledaasch (Swartwitt)
'''Roger K. Furse för Hamlet
Best Kledaasch (Farv)
Dorothy Jeakins un Barbara Karinska för Joan of Arc (dt.: Johanna von Orleans)
Best Toon
Harry M. Leonard un Arthur von Kirbach för The Snake Pit (dt.: Die Schlangengrube)
Best Snitt
Paul Weatherwax för The Naked City (dt.: Stadt ohne Maske)
Best Trickeffekt
Paul Eagler, J. McMillan Johnson, Russel Shearman, Clarence Slifer, Charles L. Freeman, James G. Stewart för Portrait of Jennie (dt.: Jenny)
Best Filmmusik (Drama/Kummedie)
Brian Easdale för The Red Shoes (dt.: Die roten Schuhe)
Best Filmmusik (Musikfilm)
Johnny Green un Roger Edens för Easter Parade (dt.: Osterspaziergang)
Best Leed
„Buttons and Bows“ (Jay Livingston un Ray Evans) ut The Paleface (dt.: Sein Engel mit den zwei Pistolen)
Best animeert Kortfilm
Fred Quimby för The Little Orphan (dt.: Tom und ich und Nibbelchen)
Best Kortfilm – Een Filmrull
Edmund Reek för Människor i stad
Best Kortfilm – Twee Filmrullen
Walt Disney för Seal Island (dt.: Die Robbeninsel)
Best Dokumentar-Kortfilm
United States Army för Toward Independence
Best Dokumentarfilm
O.O. Dull för The Secret Land
Best frömdsprakig Film
Maurice Cloche för Monsieur Vincent
Theuderik IV.
Theuderik IV. (* nah 711; † twuschen den 16. März un den 30. April 737) weer de Söhn vun Dagobert III. un de vorleste König vun dat Frankenriek, de ut dat Huus vun de Merowingers stammen dö. 715 is he bi de Throonfolg utlaten wurrn un Chilperik II. is an siene Stäe to'n König vun Neustrien maakt wurrn. 716 keem he „to'n Uptehn“ in dat Kloster Chelles. As Chilperik 721 sturven weer, bestimm de Huusmeier Karl Martell, dat Theuderik nu Schaddenkönig weern scholl. Martell harr de Macht in dat Frankenriek dormols in siene Hand. Dat gifft keen Borns over dat, wat in de Tied vun Theuderik siene Regeerung passeert is. He is 737 doot bleven un bit to'n Vörjohr 743 hett numms mehr up den fränkschen Throon seten.
Klaus Immer
Klaus Immer (* 9. März 1924 in Manslagt; † 8. Februar 2022 in Altenkirchen ) weer en düütsch Buur un Politiker (GVP, SPD).
Leven un Berop
Nah dat Abitur an dat Gymnasium hett Immer 1944/45 as Suldat an' Tweeten Weltkrieg deelnommen. Anslutend hett he en landwirtschaplich Utbillen maakt un studeer Landwertschap an de Rheinische Friedrich-Wilhelms-Universität Bonn. He weer van 1950 bit 1952 Gotsverwalter un hett 1952/53 as Beradenstechniker arbeit. Van 1953 bit 1959 weer he Landjöögdreferent vun de Evangelisch Kark in't Rhienland un siet 1959 Dozent un Geschäftsführer vun de Landvolkshoochschool in Altenkirchen.
Partei
Immer weer 1952/53 Liddmaat vun de GVP. 1957 hett he sück de SPD anslooten.
Afordneter
Immer weer Liddmaat vun de Düütschen Bundsdag van 1972 bit 1987 an. In de söbente Wahlperiood (1972–1976) hett he den Wahlkreis Neuwied vertreden, dornah is he över de Landeslist vun de SPD Rhienland-Palz in den Bundsdag intrucken.
Privates
He weer siet August 1955 mit Edith Immer borene Rum verheiraadt und harr fiev Kinner (dree Söhns un twee Döchter).
Live Free or Die Hard
Live Free or Die Hard (op plattdüütsch so veel as „Leev free oder starv gresig“; dt. Titel: Stirb langsam 4.0) is de Titel vun en US-amerikaanschen Actionfilm ut dat Johr 2007 un de veerte Deel ut de Die-Hard-Filmreeg. As in de vörigen Filmen speelt Bruce Willis de Hööftrull. Speelbaas weer bi dissen Deel Len Wiseman.
Inholt
De USA warrt vun en ne’e Oort vun Terrorismus bedrauht, de op de Even vun de Reeknertechnik lopen deit. Dorachter stickt de Sekerheits-Fackmann Thomas Gabriel, de in’t Pentagon arbeit hett, denn aver vör de Döör sett worrn is. Mit en Grupp vun Verbrekers, de ahn Tögern ok över Lieken gaht, bringt he an’n 4. Juli – den Unafhangigskeitsdag vun de USA – all Reeknernettwarken vun’t Land ünner sien Kontroll, un hett dormit Togreep op de hele Infrastruktur, de he to’n Tosamenbreken bringt. In’n Film warrt dat as „Fire Sale“ betekent.
To Anfang vun’n Film warrt wiest, as en gröttere Tall vun Hackers ahn Weten för Gabriel sien Grupp de nödige Software tohopenstellt. Üm keen Tügen natolaten warrt se een na’n annern dör Bomben an de Siet maakt. John McClane kriggt in New York den Opdrag, den Hacker Matthew Farrell to’n Verhöör aftoholen, na dem sik de Grupp in’t FBI-Nettwark insleken hett. Ok Farrell höört to de Hackers, de nu an de Siet maakt warrn schüllt. He överleevt blots, vunwegen dat McClane em to rechten Tiet opsöken deit. Dat gifft en Scheeteree, man Farrel un McCLane künnt utrieten. Nu stellt sik rut, dat de Hackers ünner den Vörwand en nee Sekerheitssystem to testen, Gabriel den Togreep op dat hele ööstliche Nett vun de USA mööglich maakt hebbt.
Gau warrt McCLane kloor, dat Gabriel all de Standardaflööp vun de Behörden för sik nütten deit, üm jem mit sik sülvst op Trapp to holen. Also geiht he de Saak op egen Fuust op’n Grund mit Ünnerstütten vun Farrell, den sien Leven he jo vörher rett harr. Se jaagt nu de Verbrekers.
Dat stellt sik rut, dat Gabriel den Fire-Sale as Helpsmiddel bruken deit, üm all Finanzdaten vun de USA to klauen, de na de Terroranslääg vun’n 11. September in en tarnte NSA-Butensteed sekert worrn sünd. Mit Help vun den Hacker „Warlock“ kriegt McClane un Farrell dorvun Wind un maakt sik op’n Weg dorhen, üm den Plaan optohollen.
McClane hett al meist de Hälft vun all de Gegners utschalt, as Gabriel sien Dochter roven lett un as Druckmiddel in sien Gewalt fangen holt. Ok Farrell warrt opgrepen, kann aver vörher noch all Daten, de Gabriel in sien Besitt kregen hett, verslöteln. Mit Farrell un McClane siene Dochter as Börgen neiht Gabriel ut. Natürlich gifft McClane nich na. He verfolgt den Verbreker mit en Truck un mutt sik ok noch mit en F-35B-Kampjet ut’neensetten. Opletzt hett he Spood. He kann all Verbrekers tosamen mit Gabriel utschalten un sien Dochter un Farrel redden. Dat eenzig wat em argert ist, dat sik de beiden jungen Lüüd an’t Enn förenanner to intresseren anfangt.
Utteken
De Film weer för föffteihn Filmpriesen vörslahn, dorünner ok tweemol för den Saturn-Pries. Uttekent worrn is he mit twee Priesen:
Johann Martin Asmuss
miniatur Johann Martin Asmuss, ok Asmuß or Aßmuss schreven,(* 29. September 1784 in Lübeck; † 26. Juni 1844 in Derpt) was en düütschen Pädagoog, Mathematiker, Schriever un humoristschen Dichter, de ok’n beten wat up plattdüütsch schreev.